CELEX: 62009CN0243
Language: sk
Date: 2009-07-03 00:00:00
Title: Vec C-243/09: Návrh na začatie prejudiciálneho konania, ktorý podal Verwaltungsgericht Halle (Nemecko) 3. júla 2009 — Günter Fuß/Stadt Halle (Saale)

26.9.2009   
            
            
               SK
            
            
               Úradný vestník Európskej únie
            
            
               C 233/4
            
         Návrh na začatie prejudiciálneho konania, ktorý podal Verwaltungsgericht Halle (Nemecko) 3. júla 2009 — Günter Fuß/Stadt Halle (Saale)
   (Vec C-243/09)
   2009/C 233/06
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgericht Halle
   
      Účastníci konania pred vnútroštátnym súdom
   
   
      Žalobca: Günter Fuß
   
      Žalovaný: Stadt Halle (Saale)
   
      Prejudiciálne otázky
   
   
               1.
            
            
               Má sa ujma uvedená v článku 22 ods. 1 písm. b) smernice Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času (1) chápať v objektívnom či subjektívnom zmysle?
            
         
               2.
            
            
               Ide o ujmu v zmysle článku 22 ods. 1 písm. b) smernice Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času v prípade, keď je úradník zásahovej služby na základe svojej žiadosti, aby sa v budúcnosti dodržiaval maximálny pracovný čas, proti svojej vôli preradený na iné pracovné miesto, pri ktorom sa vyžaduje prevažne služba na pracovisku?
            
         
               3.
            
            
               Má sa nižšia odmena chápať ako ujma v zmysle článku 22 ods. 1 písm. b) smernice Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času, pokiaľ v dôsledku preradenia na inú prácu dôjde ku zníženiu rozsahu služby konanej v nevýhodnej dobe (v noci alebo v nedeľu a počas sviatkov), a tým dôjde ku zníženiu výšky príplatku za obtiažnosť, ktorý je za túto službu poskytovaný?
            
         
               4.
            
            
               V prípade, že odpovede na druhú a tretiu otázku budú kladné, je možné ujmu, ktorá vznikla v dôsledku preradenia, kompenzovať prostredníctvom iných výhod nového pracovného miesta, ako napríklad kratšieho pracovného času alebo ďalšieho vzdelávania?
            
         
      (1)  Ú. v. EÚ L 299, s. 9; Mim. vyd. 05/004, s. 381.